recursal/SuperWikiNEXT-32B huggingface dataset:
**ஜான் மைக்கேல் டி'குன்ஹா** , பெங்களூர் சிறப்பு நீதிமன்ற நீதிபதியாவார். செப்டம்பர் 27, 2014 அன்று அப்போதைய தமிழக முதல்வர் ஜெ. ஜெயலலிதா மீது 18-ஆண்டு காலமாக நடைபெற்று வந்த சொத்துக்குவிப்பு வழக்கில் ஜெ. ஜெயலலிதா குற்றவாளி என்று தீர்ப்பளித்தார்.

வரலாறு
------

மங்களூருக்கு அருகில் கைகம்பா என்னும் சிற்றூரில் பிறந்தார். மங்களூரில் எஸ் டி எம் சட்டக் கல்லூரியில் சட்டம் பயின்று பட்டம் பெற்றார். 1985 ஆம் ஆண்டு கருநாடக மாநிலம், மங்களூரில் நீதிமன்றத்தில் வழக்குரைஞராக தம் தொழிலைத் தொடங்கினார். 2002 ஆம் ஆண்டில் நீதிபதிகள் தேர்வில் வெற்றி பெற்று பெல்காம் நீதிபதியாக அமர்த்தப்பட்டார். 2004 ஆம் ஆண்டில் குன்கா ஹூப்ளி மாவட்ட நீதிபதியாக இருந்தபோது ஹூப்ளி இத்கா மைதான கொடியேற்று வழக்குத் தொடர்பாக, மத்தியப் பிரதேச முதலமைச்சராக இருந்த உமா பாரதிக்கு, குன்கா பிடிவாரண்டு வழங்கினார். அதன் விளைவாக உமா பாரதி முதலமைச்சர் பதவியிலிருந்து விலகினார். 2009 இல் கார்வா மாவட்ட நீதிபதியாக அமர்த்தப்பட்டார். பின்னர் பெங்களூரு குடும்ப நலக் கோர்ட்டு நீதிபதி ஆனார். அதைத் தொடர்ந்து பெங்களூரு புற நகர் மாவட்ட நீதிபதியாகப் பணி செய்தார். பின்னர் ஊழல் தடுப்புத் துறைப் பதிவாளராக அமர்த்தப்பட்டார்.

செயலலிதா வழக்கு
---------------

2013 ஆம் ஆண்டு அக்டோபர் 31 முதல் செயலலிதா மீது உள்ள சொத்துக் குவிப்பு வழக்கில் சிறப்பு நீதிபதியாக அமர்த்தப்பட்டார். 2014 அக்டோபர் 27 இல் சொத்துக் குவிப்பு வழக்கில் செயலலிதாவுக்கு 4 ஆண்டுகள் சிறைத் தண்டனையும் 100 கோடி ரூபாய் அபராதமும் விதித்தார். இவ்வழக்கின் மேல் முறையீட்டில் மே 11, 2015 ஆம் நாளில் வழங்கப்பட்ட தீர்ப்பில் செயலலிதா மற்றும் அவரது கூட்டாளிகள் அனைவரும் அவ்வழக்கில் இருந்து விடுவிக்கப்பட்டனர்.

* கர்நாடக உயர்நீதிமன்ற நீதிபதி குமாரசாமி இவ்வழக்கு தொடர்பாக வழங்கிய தீர்ப்பை எதிர்த்து, இந்திய உச்சநீதிமன்றத்தில் மேல்முறையீடு செய்யப்பட்டது. 2017 ஆம் ஆண்டு பிப்ரவரி மாதம் 14 ஆம் திகதி இந்திய உச்ச நீதிமன்றம் வழங்கிய தீர்ப்பில், கர்நாடகா சிறப்பு நீதிமன்ற நீதிபதி ஜான் மைக்கேல் டி'குன்ஹா வழங்கிய தீர்ப்பு அப்படியே ஏற்கப்படுகிறது என்று தீர்ப்பளித்த உச்ச நீதிமன்ற நீதிபதிகள், ஜெயலலிதா மரணமடைந்து விட்டதால் வழக்கிலிருந்து அவர் விடுவிக்கப்பட்டுவிட்டதாகவும், இருப்பினும் சசிகலா உட்பட நான்கு பேரும் குற்றவாளிகள் என்று தீர்ப்பு கூறப்பட்டுள்ளது. வி. கே. சசிகலா, வி. என். சுதாகரன், ஜெ. இளவரசி ஆகிய மூன்று பேருக்கும் தலா 4 ஆண்டுகள் சிறை தண்டனையும், ரூபாய் 10 கோடி அபராதமும் செலுத்த வேண்டும் என்று தீர்ப்பில் கூறப்பட்டுள்ளது.

மேற்கோள்கள்
-----------

1. ↑  "J Jayalalithaa's DA case: John Michael Cunha, the judge who made history". Economic Times. 28 September 2014. 1 October 2014 அன்று பார்க்கப்பட்டது.
2. ↑  "Jayalalithaa's DA case: Trial court order not sustainable in law, says HC". மே 14, 2015 அன்று பார்க்கப்பட்டது.
3. ↑  சொத்துக்குவிப்பு வழக்கில் சசிகலா உள்ளிட்ட 3 பேரும் குற்றவாளிகள்: 4 ஆண்டுகள் சிறை; ரூ.10 கோடி அபராதம்: உச்ச நீதிமன்றம் தீர்ப்பு
**ஜான் சிலாசு "ஜாக்" ரீட்** (John Silas "Jack" Reed) (அக்டோபர் 22, 1887 – அக்டோபர் 17, 1920), ஒரு அமெரிக்கப் பத்திரிகையாளரும், கவிஞரும், சோசலிசவாதியும் ஆவார். 1917 ஆம் ஆண்டு அக்டோபரில் இடம்பெற்ற போல்செவிக் புரட்சி குறித்த நேரடி அனுபவங்களை அடிப்படையாக வைத்து அவர் எழுதிய உலகைக் குலுக்கிய பத்து நாட்கள் என்னும் நூல் தொடர்பில் இவர் பெரிதும் அறியப்படுகிறார். இவர் எழுத்தாளரும், பெண்ணியவாதியுமான லூய்சி பிரையன்ட் என்பவரை மணந்தார். ரீட் 1920ல் உருசியாவில் காலமானார். இவரது உடல் முக்கியமான உருசியத் தலைவர்களுக்காக ஒதுக்கப்பட்ட செஞ் சதுக்கத்தில் கிரெம்ளின் சுவர் அருகே அடக்கம் செய்யப்பட்டது. இந்த மதிப்பு இவர் உட்பட இரண்டு அமெரிக்கர்களுக்கு மட்டுமே கிடைத்தது.

ஆரம்ப வாழ்க்கை
--------------

ஜான் ரீட் ஒக்டோபர் 22, 1887 அன்று ஒரிகனின் போர்ட்லாந்து நகரிலுள்ள தனது பாட்டியின் மாளிகையில் சீனப் பணியாளர்களுடன் பிறந்தார்.

படிப்பும் எழுத்துப் பணியும்
---------------------------

உயர்நிலைப் பள்ளி படிப்பு முடித்து ஹார்வர்டு பல்கலைக் கழகத்தில் பயின்றார். ஹார்டுவர்டில் ஜான்ரீடு நான்கு ஆண்டுகள் இருந்தார். செல்வச் சீமான்களின் புதல்வர்களோடு தொடர்பு கொண்டிருந்தார்.பக்திமிக்க சமூகவியல் போதனாசிரியர்களின் விரிவுரைகளைக் கேட்டார். முதலாளித்துவ அரசியல் பேராசிரியர்களின் சொற்பொழிவுகளைக் கேட்டார். கோடீஸ்வர பிரபுக்களின் கோட்டையில் சோஷலிஸ்டு மன்றம் ஒன்றை அமைத்தார். மாணவராக இருக்கும்போதே **லம்ப்பூன்** என்ற நகைச்சுவை ஏட்டின் ஆசிரியராக இருந்தார்
பெரிய செய்தியேடுகளில் சர்வதேச நிகழ்ச்சிகளை எழுதினார்.மெக்சிகோ குடியானவர் போராட்டம் நடத்திய செய்திகள் பற்றி 
**மெட்ரோபாலிட்டன்**மற்றும் **புரட்சிகர மெக்சிகோ** எனும் புத்தகத்திலும் எழுதினார்.

**மூலதனத்தினை எதிர்த்து பீட்டர்சன் பாட்டாளி வர்க்கம் புரியும் போர்** எனும் நாடகக் காட்சியை எழுதினார். **புரட்சி யுகம்**, **கம்யூனிஸ்ட்** பத்திரிகைகளின் ஆசிரியராகவும் பணியாற்றினார்.**லிபரேட்டர்**எனும் ஏட்டிற்கு கட்டுரைகள் எழுதுபவராகவும் இருந்தார். புதிய கம்யூனிஸ்ட் பத்திரிக்கையான **தொழிலாளர் குரல் (Voice of labour)**ஜான் ரீட்-ஐ ஆசிரியராக கொண்டிருந்தது. இறுதியாக,**கர்னீலவ் முதல் பிரேஸ்த்-லித்தோஸ்ஸ்க் வரை** என்ற புத்தகம் எழுதி முடிக்கும் முன்பு இறந்து விட்டார்.

சான்றுகள்
---------

1. ↑  Granville Hicks with John Stuart, *John Reed: The Making of a Revolutionary.* New York: Macmillan, 1936. Page 1.
2. ↑  உலகைக் குலுக்கிய பத்து நாட்கள்-முன்னேற்றப் பதிப்பகம் - 1987
வாக் பிரி அறக்கட்டளையின் ஆய்வில், மக்கள் தொகை அடிப்படையில் நவீன அடிமைமுறை உள்ள நாடுகள்
**தற்கால அடிமைமுறை** (Contemporary slavery) என்பதை **நவீன அடிமைமுறை** என்றும் அழைப்பர். ஒரு நபர் பிற ஒரு நபரையோ அல்லது நபர்களையோ தன்னுடைய பயன்பாட்டுக்கான இலாப நோக்கத்துடன் அவர்களின் உழைப்பைச் சுரண்டுவதோ அல்லது அவர்களின் தனிப்பட்ட உரிமையை கட்டுப்பட்டுத்துவதோ அல்லது பிறரிடம் அவர்களை பரிமாறிக் கொள்வதே நவீன அடிமைமுறை எனப்படும்.

அடிமைமுறைகள்
------------

கொத்தடிமைகள், பலவந்தமாக திருமணம் செய்விக்கப்படுபவர்கள், அடிமைக்குடும்பத்தில் பிறப்பவர்கள், பாலியல் தொழிலில் விற்கப்படுபவர்கள், மாந்தக் கடத்துகை, குழந்தைத் தொழிலாளர்கள், பெண்ணடிமைத்தனம் , ஆகியவைகள் நவீன அடிமைமுறையில் அடங்குவார்கள்.

2016-ஆம் ஆண்டின் *வாக் பிரி அறக்கட்டளை* அறக்கட்டளையின் (Walk Free Foundation ஆய்வறிக்கையின்படி உலகின் 196 நாடுகளில் உள்ள 45.8 மில்லியன் நவீன அடிமைகளில், 58 விழுக்காட்டினர் ஆசிய - பசிபிக் நாடுகளான இந்தியா, சீனா, பாகிஸ்தான், வங்காள தேசம், மற்றும் உஸ்பெகிஸ்தான் நாடுகளில் உள்ளனர். நவீன அடிமைகளின் எண்ணிக்கை அடிப்படையில் இந்தியா முதலிடத்திலும், நாட்டின் மக்கள் தொகையுடன் ஒப்பிடப்படும்போது வடகொரியா முதலிடத்திலும் உள்ளது.

நவீன அடிமை முறைக்கான காரணங்கள்
------------------------------

வட அமெரிக்கா, ஐரோப்பா, ஆஸ்திரேலியா மற்றும் ஜப்பான் போன்ற வளர்ந்த நாடுகளில் பொருட்களைச் சந்தைப் படுத்தும் நோக்கத்திற்காக, வளரும் நாடுகள் அதிக அளவில் மற்றும் குறைந்த விலையில் நுகர்வுப் பொருட்களைத் தயாரிக்க, குழந்தைத் தொழிலாளர்கள், கொத்தடிமை மூலம் தற்கால நவீன அடிமைமுறையை மறைமுகமாக ஊக்குவிக்கிறது.

நவீன அடிமைமுறை மிகக் குறைவாக நாடுகள்
------------------------------------

உலகில் மிக மிகக் குறைந்த அளவில் நவீன அடிமைமுறை உள்ளதாக கணிக்கப்பட்ட நாடுகளில் லக்சம்பர்க், அயர்லாந்து, நார்வே, டென்மார்க், சுவிட்சர்லாந்து, ஆஸ்திரியா, சுவீடன் மற்றும் பெல்ஜியம், ஐக்கிய அமெரிக்க நாடு, கனடா, ஆஸ்திரேலியா, நியூசிலாந்து நாடுகள் அடங்கும்.

மேற்கோள்கள்
-----------

1. ↑  Bride Buying: India’s Darkest Secret
2. ↑  நவீன அடிமைகளை நினைவூட்டும் செல்ஸி மலர்காட்சி
3. ↑  The Walk Free Foundation
4. ↑  அடிமைகள் பட்டியல்: இந்தியா 1.83 கோடி பேருடன் சர்வதேச அளவில் முதலிடம்
5. ↑  Of those living in slavery
6. ↑  பிரிட்டனில் நிலவும் தற்கால அடிமை முறையை அகற்ற பிரதமர் தீவிரம்
7. ↑  In 2016, we estimate that 45.8 million people are in some form of modern slavery in 167 countries

வெளி இணைப்புகள்
---------------

* UN Human Rights Council Special Rapporteur on Contemporary forms of slavery - Ohvhr.org
* The CNN Freedom Project: Ending Modern-Day Slavery பரணிடப்பட்டது 2016-06-08 at the வந்தவழி இயந்திரம், *CNN*
* Report on trafficking in human beings in Europe பரணிடப்பட்டது 2013-07-02 at the வந்தவழி இயந்திரம் European Commission
* Nomi Network - Buy Her Bag Not Her Body
* Historians Against Slavery பரணிடப்பட்டது 2020-09-24 at the வந்தவழி இயந்திரம்
**துமிந்த திசாநாயக்க** *(Duminda Dissanayake,*, (பிறப்பு: மார்ச்சு 28, 1979) இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், ஐக்கிய மக்கள் சுதந்திர முன்னணி சார்பில் மொனராகலை மாவட்டத்திலிருந்து மக்களால் தெரிவு செய்யப்பட்ட உறுப்பினர். இவர் இளைஞர் விவகாரம் திறன் அபிவிருத்தி பிரதி அமைச்சராகவும் உள்ளார். சுதந்திர இலங்கையின் 11வது நாடாளுமன்றம் (2000), சுதந்திர இலங்கையின் 12வது நாடாளுமன்றம் (2001), சுதந்திர இலங்கையின் 13 வது நாடாளுமன்றம் (2004) ஆகியவற்றிலும் பிரதிநிதியாகத் தெரிவுசெய்யப்பட்டிருந்தார். இவர் 2015 செப்டம்பர் 4 அன்று விவசாய அமைச்சராக நியமிக்கப்பட்டார்.

வாழ்க்கைக் குறிப்பு
-------------------

கொழும்பு பத்தரமுல்லையில் வசிக்கும் இவர், பௌத்த மதத்தைச் சேர்ந்தவர்.

உசாத்துணை
---------

* துமிந்த திசாநாயக்க பரணிடப்பட்டது 2010-03-24 at the வந்தவழி இயந்திரம்

மேற்கோள்கள்
-----------

1. ↑  "இலங்கையின் புதிய அமைச்சரவை பதவியேற்றுள்ளது". பிபிசி தமிழ். 4 செப்டம்பர் 2015. 4 செப்டம்பர் 2015 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்". 2003-12-04 அன்று மூலம் பரணிடப்பட்டது. 2015-09-04 அன்று பார்க்கப்பட்டது.
3. ↑  "காப்பகப்படுத்தப்பட்ட நகல்". 2015-09-06 அன்று மூலம் பரணிடப்பட்டது. 2015-09-04 அன்று பார்க்கப்பட்டது.
**வாணியம்பாடி அழகு பெருமாள் கோயில்** தமிழ்நாட்டில் வேலூர் மாவட்டம், வாணியம்பாடி என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பதினாறாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் அழகு பெருமாள், சுந்தரவள்ளி சன்னதிகளும், இலட்சுமி நாராயணர், ஆஞ்சநேயர் உபசன்னதிகளும் உள்ளன. இங்குக் கோயில் கல்வெட்டு உள்ளது. இக்கோயிலில் மொத்தம் மூன்று கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் வைகானசம் ஆகம முறைப்படி ஒருகாலப் பூசை நடக்கின்றது. புரட்டாசி ( சனிக்கிழமை ) மாதம் முக்கிய திருவிழா நடைபெறுகிறது. வைகுண்ட ஏகாதசி மாதம் திருவிழா நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**மங்கம்மாள் சத்திரம்** என்பது தமிழ்நாட்டில் புதுக்கோட்டை மாவட்டம் கொடும்பாளூரில் உள்ள ஒரு சத்திரம் ஆகும். இச்சத்திரம்

அமைவிடம்
--------

கொடும்பாளூர் சத்திரம் என்றும் அழைக்கப்படுகின்ற இச்சத்திரம் விராலிமலை-மதுரை சாலையில் அமைந்துள்ளது. .

அமைப்பு
-------

மதுரையில் இருந்து திருச்சிக்கும், திருச்சியில் இருந்து மதுரைக்கும் செல்கின்ற வழிப்போக்கர்கள் இடையில் தங்கி உணவருந்தி ஓய்வெடுப்பதற்காக விராலிமலை அருகேயுள்ள கொடும்பாளூரில் மதுரையை ஆண்ட ராணி மங்கம்மாவால் 17ஆம் நூற்றாண்டில் இது கட்டப்பட்டது. பல்வேறு வேலைபாடுகளுடன் கூடிய கலைநயத்துடன் இது கட்டப்பட்டுள்ளது. அரண்மனைகளில் உள்ளது போல உள்பகுதி தூண்கள் அமைக்கப்பட்டு, அதன் நடுவே கட்டிடக் கலைக்கு எடுத்துக்காட்டான கலைநயத்துடன் தூண்கள், வளைவுகள் ஆகியவை அக்கால கட்டிடக்கலைஞர்களின் கலை நயத்தை வெளிப்படுத்தும் வகையில் உள்ளது.

தற்போதைய நிலை
-------------

மக்களாட்சி தொடங்கிய காலகட்டத்தில் ராணி மங்கம்மாள் சத்திரம் கல்வி கூடமாக மாற்றப்பட்டது. கடந்த சில ஆண்டுகளுக்கு முன்னர் வரை அங்கு நடுநிலை பள்ளி இயங்கி வந்துள்ளது. கால போக்கில் புதிய பள்ளி வகுப்பறைகள் சத்திரத்தின் அருகே கட்டப்பட்டதால் சத்திரத்தில் இயங்கி வந்த பள்ளி மாற்றப்பட்டு சத்திரம் பூட்டிவைக்கப்பட்டது. அதனைத் தொடர்ந்து பல ஆண்டுகளாக பராமறிப்பின்றி சிதிலமடைந்து வருகிறது. இதனைப் பராமரிக்க வேண்டும் என்றுவரலாற்று ஆர்வலர்கள் எதிர்பார்க்கின்றனர்.

சான்றுகள்
---------

1. 1 2 3  "இளைய தலைமுறையினரும் அறிந்துகொள்ள ராணி மங்கம்மாள் சத்திரம் பொலிவு பெறுமா? கொடும்பாளூர் பகுதி மக்கள் எதிர்பார்ப்பு, தினகரன், 28 சனவரி 2022". 2022-07-30 அன்று மூலம் பரணிடப்பட்டது. 2022-07-30 அன்று பார்க்கப்பட்டது.

வெளியிணைப்புகள்
---------------

* நம்ம ஊரு சுற்றுலாத்தளங்கள், கொடும்பாளூர், ஈகரை தமிழ்க்களஞ்சியம், 19 அக்டோபர் 2011
* கொடும்பாளூர் அற்புதங்கள், தகவல், 21 சனவரி 2014

இவற்றையும் காண்க
----------------

* மங்கம்மாள் சத்திரம், மதுரை
* மங்கம்மாள் சத்திரம், நரிக்குடி
* முக்தாம்பாள் சத்திரம், ஒரத்தநாடு
* மோனிகர் சத்திரம், சென்னை
**ரெகிதி** (*Rehti*) என்பது இந்திய மாநிலமான மத்திய பிரதேசத்தில் உள்ள செஹோர் மாவட்டத்தில் உள்ள ஒரு பேரூராட்சி ஆகும். ரெகிதி 15 வார்டுகளாகப் பிரிக்கப்பட்டு 5 ஆண்டுகளுக்கு ஒருமுறை உள்ளாட்சித் தேர்தல் நடத்தப்படுகிறது.

நிலவியல்
--------

ரெகிதி 22°44′N 77°26′E﻿ / ﻿22.73°N 77.43°E﻿ / 22.73; 77.43 இல் அமைந்துள்ளது. இந்த இடம் சராசரியாக 303 மீட்டர் (994 அடி) உயரத்தில் அமைந்துள்ளது. இது விந்தியாச்சல் மலைத்தொடருக்கு அருகில் அமைந்துள்ளது. மேலும் மலைகளால் சூழப்பட்டுள்ளது. இதன் அருகிலுள்ள வானூர்தி நிலையம் போபால் வானூர்தி நிலையம், அருகிலுள்ள தொடருந்து நிலையம் 37 கிமீ தொலைவில் உள்ள ஹோஷங்காபாத் தொடருந்து நிலையம் ஆகும்.

மக்கள்தொகையியல்
---------------

2011 ஆண்டைய இந்திய மக்கள் கணக்கெடுப்பின்படி, ரெகிதி பேரூராட்சியின் மக்கள் தொகை 11,611 ஆகும். இதில் 6,062 பேர் ஆண்கள் 5,549 பேர் பெண்களும் உள்ளனர். மக்கள் தொகையில் 0-6 வயதுக்குள் உள்ள குழந்தைகளின் எண்ணிக்கை 1,525 ஆகும். இது ரெகிதியின் மொத்த மக்கள் தொகையில் 13.13% ஆகும். ரெகிதி நகரின் கல்வியறிவு விகிதம் 80.57% ஆக உள்ளது. இது மாநில சராசரியான 69.32% ஐ விட கூடுதல் ஆகும். ரெகிதியில் கல்வியறிவு பெற்ற ஆடவர்கள் விகிதம் 88.03% என்றும், கல்வியறிவு பெற்ற பெண்கள் விகிதம் 72.50% என்றும் உள்ளது. ரெகிதி பேரூராட்சியில் மொத்தம் 2,215 வீடுகளுக்கு மேல் தண்ணீர், கழிவுநீர் போன்ற அடிப்படை வசதிகளை பெற்றுள்ளன. பேரூராட்சி எல்லைக்குள் சாலைகள் அமைக்கவும், அதன் அதிகார வரம்பிற்கு உட்பட்ட சொத்துக்களுக்கு வரி விதிக்கவும் இதன் உள்ளாட்சி நிர்வாகம் அங்கீகரிக்கப்பட்டுள்ளது.

வேலை விவரம்
-----------

ஊரின் மொத்த மக்கள்தொகையில், 3,738 பேர் வேலையிலோ அல்லது வணிக நடவடிக்கைகளிலோ ஈடுபட்டுள்ளனர். இதில் 3,130 பேர் ஆண்கள், 608 பேர் பெண்களாவர். மொத்த உழைக்கும் மக்களான 3,738 பேரில், 86.76% பேர் குறிப்பிடத்தக்க வேலைகளில் ஈடுபட்டுள்ளனர். ஆனால் 13.24% பேர் விளிம்பு நிலை வேலைகளில் ஈடுபட்டுள்ளனர்.

அணுகல்
------

ரெகிதி நகரானது மத்தியப் பிரதேசத்தின் தலைநகரான போபாலில் இருந்து 70 கி.மீ. தொலைவில் அமைந்துள்ளது. ரெகிதிதிக்கு பிற நகரங்களில் இருந்து பேருந்துகள் இயக்கப்படுகின்றன. அருகிலுள்ள தொடருந்து நிலையம் புதானி தொடருந்து நிலையம் ஆகும்.

முக்கிய இடங்கள்
---------------

ரெகிதிக்கு அருகில் உள்ள பிரபலமான தலமாக சல்கன்பூர் கோயில் உள்ளது. இது ரெகிதியிலிருந்து 5 கி.மீ. தொலைவில் உள்ளது. டெலவாடி காடுகள் இந்த நகருக்கு அருகிலேயே உள்ளது.

மேற்கோள்கள்
-----------

1. ↑  Falling Rain Genomics, Inc - Rehti
**வைப்போமா** (VIPoma ) அல்லது **வெர்னர்-மோரிசன் கூட்டறிகுறி** என்பது குருதிக்குழலியக்க குடலியப்புரதக்கூறுகளைத் *(Vasoactive intestinal peptide)* தோற்றுவிக்கும் கணையத்திலுள்ள சிறு திட்டுகளில் தோன்றும் மிக அரிதான அகச்சுரப்பித் தொகுதிப் புற்றுநோயாகும். கணைய உள்சுரப்பிப் புற்று என்னும் இந்நோய், பத்து லட்சத்தில் ஒருவருக்கே தோன்றுவதாக அறியப்படுகிறது.

அறிகுறிகள்
----------

* வயிற்று வலி, தசைபிடிப்பு, குமட்டல்
* உணவு எடுத்துக்கொள்ளாத போதும் அதிக அளவில் நீர்த்த மலம் கழித்தல்
* உடல் எடைகுறைவு, நீர்சத்து இழப்பு
* முகம் சிவந்து இருத்தல்
* குருதியில் பொட்டாசியத்தின் அளவு குறைவு

பொதுவாக ஐம்பது வயதினைக் கடந்தவர்களிடம் அதிகம் காணப்படுகிறது. பெருமளவில் ஆண்களைவிடப் பெண்களிடம் இந்நோய் தோன்றுவது கண்டறியப்பட்டுள்ளது.

மருத்துவம்
----------

அறுவை மருத்துவம் நல்ல பயனைக்கொடுக்கிறது. நோய் பிற இடங்களுக்குப் பரவிய நிலையில் குணமாவது சற்றுக் கடினம்.
இரத்ததில் புரதக்கூறு அளவினைக் கணக்கிட்டு நோயினைத் தெரிந்து கொள்ளலாம். ஐம்பதிற்கும் அதிக அமினோ அமிலங்கள் சேர்ந்து புரதங்களை தோற்றுவிக்கின்றன. ஐம்பதை விடக்குறைந்த அமினோ அமிலங்கள் இணைந்து பெப்டைடுகளைத் தோற்றுவிக்கின்றன.

மேற்கோள்கள்
-----------

1. ↑  "Islet cell tumor and a syndrome of refractory watery diarrhea and hypokalemia". *Am J Med* **25** (3): 374–80. Sep 1958. doi:10.1016/0002-9343(58)90075-5. பப்மெட்:13571250. .
2. ↑  டோர்லாண்ட் மருத்தவ அகராதியில் *VIPoma*
**எண்ணிமத் தொலைக்காட்சி**  (*Digital television*, **DTV**) அல்லது **எண்மருவித் தொலைக்காட்சி** எனப்படுவது ஒளித மற்றும் ஒலித தகவலோடை எண்ணிம செய்முறையில் அனுப்பப்படுவதாகும். இது முழுமையும் அலைமருவி செய்முறையில் தனித்தனி அலைவரிசைகளில் அனுப்பப்படும் அலைமருவித் தொலைக்காட்சிக்கு எதிரானதாகும். தொலைக்காட்சித் தொழினுட்பத்தில் 1950களில் வண்ணத் தொலைக்காட்சி கண்டுபிடிக்கப்பட்ட பின்னர் நிகழ்ந்த குறிப்பிடத்தக்க முன்னேற்றமாக இது கருதப்படுகிறது. இதனால் வானொலி அலைக்கற்றை சேமிக்கப்படுவதால் உலகின் பல நாடுகளும் அலைமருவித் தொலைக்காட்சி பரப்புகையிலிருந்து எண்ணிமத் தொலைக்காட்சிக்கு மாறி வருகின்றன. ஆனால் உலகின் பல பகுதிகளிலும் ஒரே சீர்தரம் பேணப்படாது வெவ்வேறு சீர்தரங்கள் நிலுவையில் உள்ளன:

**முன்னேறிய தொலைக்காட்சி முறைமைக் குழு** (*Advanced Television System Committee*, **ATSC**) சீர்தரம் புவிப்புற பரப்புகையில் ஐக்கிய அமெரிக்காவிலும் பிற நாடுகளிலும் பயன்படுத்தப்படுகிறது.
**எண்ணிம ஒளிதப் பரப்புகை-புவிப்புறம்** (**DVB-T**) ஐரோப்பாவிலும் ஆத்திரேலியாவிலும் கையாளப்படுகிறது.
**புவிப்புற ஒருங்கிணைந்த சேவைகள் எண்ணிம பரப்புகை** (**ISDB-T**) மிகுந்த முன்னேற்றமான தொழினுட்பமாக விளங்குகிறது. இதன்மூலம் நிலைத்துள்ள தொலைக்காட்சிப் பெட்டிகளைத் தவிர எடுத்துச்செல்ல வல்ல அல்லது நகர்பேசி தொலைக்காட்சிப் பெட்டிகளிலும் நல்ல முறையில் வழங்க முடியும். இது பல கட்ட பரப்புகையை ஆதரிப்பதுடன் முன்னேறிய ஒளித, ஒலித குறியீடுக் கருவிகளைக் கொண்டுள்ளது.இந்தச் சீர்தரம் சப்பானிலும் தென் அமெரிக்காவிலும் பயன்படுத்தப்படுகிறது.
**எண்ணிம புவிப்புற பல்லூடக பரப்புகை** (**DTMB**) ஒத்தியங்கு நேரப்பகுப்பு (**TDS**)- செங்குத்து அதிர்வுப்பகுப்பு சேர்த்தனுப்பும் தொழினுட்பத்தைப் பயன்படுத்துகிறது. இந்தச் சீர்தரம் ஆங்கொங், மக்காவ் உள்ளிட்ட சீன மக்கள் குடியரசால் பாவிக்கப்படுகிறது.

சான்றுகோள்கள்
-------------

1. ↑  Kruger, L. G. (2001). Digital Television: An Overview. Hauppauge, New York: Nova Publishers.
2. ↑  Ong, C. Y. Song, J. Pan, C. & Li, Y.(2010, May). Technology and Standards of Digital Television Terrestrial Multimedia Broadcasting [Topics in Wireless Communications], Communications Magazine, IEEE , 48(5),119-127

கூடுதல் படிப்பிற்கு
-------------------

* ஜெஃப்ரி ஏ. ஹார்ட்டு, *தொலைக்காட்சி, தொழினுட்பம், மற்றும் போட்டி : ஐக்கிய அமெரிக்கா, மேற்கத்திய ஐரோப்பா மற்றும் சப்பானில் உயர் வரையறு தொலைக்காட்சி மற்றும் எண்ணிம தொலைக்காட்சி*, நியூ யார்க் : கேம்பிரிட்ஜ் பல்கலைக்கழக அச்சகம், 2004. ஐஎஸ்பிஎன் 0-521-82624-1 (ஆங்கில மொழியில்)

வெளி இணைப்புகள்
---------------

விக்கிமீடியா பொதுவகத்தில்,  
 ***எண்ணிமத் தொலைக்காட்சி***   
என்பதின் ஊடகங்கள் உள்ளன. 

* The FCC's U.S. consumer-oriented DTV website பரணிடப்பட்டது 2011-07-25 at the வந்தவழி இயந்திரம்
* Digital TV Consumer test reports - UK Government-funded website to support Digital Switchover
* The UK's Ofcom accredited impartial comparison service for digital TV
* Finding-the-Right-DTV-Antenna-for-your-location
**மங்கல இசை மன்னர்கள்** பி. எம். சுந்தரம் எழுதிய நூலாகும். இது இசைக் கலைஞர்களின் வரலாற்று நூலாகும். 19 ஆம், 20 ஆம் நூற்றாண்டுகளில் புகழ்பெற்று விளங்கிய நாதசுவர, தவிற் கலைஞர்களின் வாழ்க்கை வரலாறு தனித்தனிக் கட்டுரைகளாக இந்நூலில் தரப்பட்டுள்ளன. நாதசுவரக் கலைஞர்கள் பற்றி 78 கட்டுரைகளும், தவில் கலைஞர்கள் பற்றி 48 கட்டுரைகளும் இந்த நூலில் இடம்பெற்றுள்ளன.

நூலின் குறிக்கோள்
-----------------

தமிழிசையின் இரு பழம்பெரும் இசைக்கருவிகளான நாதசுவரம், தவில் இசைக்கலைஞர்களின் வரலாறு, தனிப்பட்ட திறமைகள், பெற்ற விருதுகள் என்பவற்றோடு அக் கலைஞர்களின் சொந்தக் குணாதிசயங்களை இந்த நூல் ஆவணமாகப் பதிவு செய்துள்ளது. 1787 ஆம் ஆண்டில் பிறந்த கீவளூர் சுப்பராய பிள்ளை முதல் 1988 ஆம் ஆண்டு மறைந்த இஞ்சிக்குடி கந்தஸ்வாமி பிள்ளை வரை கிட்டத்தட்ட இருநூறு ஆண்டுகாலத்தில் வாழ்ந்த நூற்றுக்கும் மேற்பட்ட தமிழக, இலங்கை கலைஞர்கள் இந்த ஆய்வு நூலில் சேர்க்கப்பட்டுள்ளார்கள். இன்றைய நாதசுவரம், தவில் இசைக்கலைஞர்களுக்கு முன்னோடியாக இருந்த பழம்பெரும் இசைக் கலைஞர்களைப் பற்றிய எழுத்து ஆவணம் எதுவும் இல்லாமலிருந்த நிலையில் இந்த நூல் ஒரு முக்கிய வரலாற்று ஆவணமாகத் திகழ்கின்றது.

முதல் வெளியீடு
--------------

இந்நூல் முதன் முதலாக 2001 ஆம் ஆண்டு மெய்யப்பன் தமிழாய்வக வெளியீடாக 367 பக்கங்களைக் கொண்ட தொகுப்பாக வெளியிடப்பட்டது.

மேற்கோள்கள்
-----------

1. 1 2  "Bibliographic information". books.google.co.in. 2017-02-23 அன்று மூலதளத்திலிருந்து பரணிடப்பட்டது எடுக்கப்பட்டது. 23 பெப்ரவரி 2017 அன்று பார்க்கப்பட்டது.
2. 1 2 3  "மங்கல இசை மன்னர்கள் - பி.எம்.சுந்தரம்". வரலாறு.காம். 1 அக்டோபர் 2013. 2017-02-23 அன்று மூலதளத்திலிருந்து பரணிடப்பட்டது எடுக்கப்பட்டது. 23 பிப்ரவரி 2017 அன்று பார்க்கப்பட்டது.

உசாத்துணை
---------

* சுந்தரம், பி. எம். (2013): *மங்கல இசை மன்னர்கள்*. (முதற் பதிப்பு), முத்துசுந்தரி பிரசுரம், சென்னை - 17.

வெளியிணைப்புகள்
---------------

* மங்கல இசை மன்னர்கள் நாளிதழ்: தினமணி, 4 மே 2014. பார்த்த நாள்: 23 பிப்ரவரி 2017
* இசை மரபு' நீங்களும் வாங்க!, தினமலர் பரணிடப்பட்ட நாள்: 23-02-2017}}</ref>
ராசு சனத் மாங்குரோவ் காடு
**துப்லி விரிகுடா** (**Tubli Bay)** பகுரைன் நாட்டுக்கு கிழக்கில், பகுரைன் தீவுக்கும் சிட்ரா தீவுக்கும் இடையில் உள்ள ஒரு விரிகுடா ஆகும். பகுரைன் வளைகுடா என்றும் இது அழைக்கப்படுகிறது. மனாமா தீபகற்பத்திற்கு நேர் தெற்கே நீர்நிலை உள்ளது. நபி சலே தீவு இவ்விரிகுடாவில் உள்ளது.

இவ்விரிகுடா பகுதி வளமான கடல் வாழ் உயிரினங்கள், பறவைகள் மற்றும் அதன் எல்லையைச் சுற்றியுள்ள சதுப்புநிலக் காடுகளுக்கு பெயர் பெற்றதாகும்.. பண்ணைகள் வழியாக விரிகுடாவிற்குள் சென்ற பிறகு நன்னீர் ஊற்றுகளின் நீரோட்டத்தில் சதுப்புநிலங்கள் செழித்து வளர்கின்றன. இறால் மற்றும் மீன்களின் முக்கிய இனப்பெருக்கம் இங்கு நிகழ்கிறது. பல புலம்பெயர்ந்த பறவை இனங்களுக்கு இது ஒரு தங்குமிடமாகும்.

இன்று துப்லி விரிகுடா சட்டவிரோத நில மீட்பு, சுற்றுச்சூழல் மாசுபாடு மற்றும் நீரூற்றுகளில் இருந்து நன்னீர் விநியோகம் குறைந்து இடருக்கு உள்ளாகி வருகிறது. 1960 ஆம் ஆண்டு காலப்பகுதியில் நிலப்பரப்பின் அளவு 25 சதுர கிலோமீட்டரில் இருந்து இப்போது வெறும் 11 சதுர கிலோமீட்டர்களாக குறைது விட்டது..  கடற்கரையின் பெரும்பகுதியில் இருந்த சதுப்புநிலங்கள் ராசு சனத் மற்றும் ராசு துப்லி பகுதிகளில் ஒரு சில சிறிய திட்டுகளாக குறைக்கப்பட்டுள்ளன.

1997 ஆம் ஆண்டில், துப்லி விரிகுடா பன்னாட்டு முக்கியத்துவம் வாய்ந்த ராம்சார் ஈரநிலங்களின் பட்டியலில் சேர்க்கப்பட்டது.

மேற்கோள்கள்
-----------

1. ↑  Bahrain: 'Save what remains of Tubli', Bahrain Tribune, 12 March 2006
2. ↑  About the Ramsar Convention

புற இணைப்புகள்
--------------

* பகுரைனில் பாதுகாப்பு பரணிடப்பட்டது 2018-09-18 at the வந்தவழி இயந்திரம்
* துப்லி விரிகுடா 'ஒரு தொலைந்து போன பாரம்பரியம்', Gulf Daily News, 25 மார்ச் 2007
* பாலத் திட்டம் 'புளோ டு டூப்லி பே', வளைகுடா டெய்லி நியூசு, 14 ஏப்ரல் 2008
* துப்லி விரிகுடா 2010 (வீடியோ அறிக்கை)
எண்ணிக்கையைக் குறிப்பதற்குப் பயன்படும் பெயர்ச் சொற்கள் **எண்ணுப் பெயர்கள்** எனப்படுகின்றன. தமிழ் மொழியில் உள்ள எண்ணுப் பெயர்களை முழு எண்ணுப்பெயர்கள், பின்னங்கள், கலப்பு எண்ணுப்பெயர்கள் என மூன்று வகையாகப் பகுக்கலாம் எனத் தற்காலத் தமிழ் ஆய்வாளர்கள் கருதுகிறார்கள்.

முழு எண்ணுப் பெயர்கள்
---------------------

முழு எண்ணுப் பெயர்கள் ஒன்று தொடக்கம் மேல் நோக்கி அமைகின்ற முழு எண்களைக் குறிக்கும் பெயர்களாகும், ஒன்று, எட்டு, பத்து, நாற்பது, ஐம்பத்தைந்து, நூறு, ஆயிரம், இலட்சம், கோடி என்பன முழு எண்ணுப் பெயர்களுக்கு எடுத்துக் காட்டுகள் ஆகும். முதல் எட்டு முழு எண்ணுப் பெயர்களுக்கும் பெயரடை வடிவங்கள் உள்ளன. இவை பின்வருமாறு அமைகின்றன.

| முழு எண்ணுப் பெயர் | பெயரடை வடிவம் |
| --- | --- |
| ஒன்று | ஒரு, ஓர் |
| இரண்டு | இரு, ஈர் |
| மூன்று | மூ |
| நான்கு | நால் |
| ஐந்து | ஐ |
| ஆறு | அறு |
| ஏழு | எழு |
| எட்டு | எண் |

பத்துக்கு மேற்பட்ட முழு எண்ணுப் பெயர்கள் கூட்டல் முறை, பெருக்கல் முறை, இரண்டும் கலந்த முறை ஆகிய மூன்று முறைகளில் உருவாகின்றன. கீழே தரப்பட்டுள்ளவை இவற்றுக்கான சில எடுத்துக்காட்டுகள் ஆகும்.

* பதினாறு - பத்து + ஆறு - (கூட்டல் முறை)
* எழுபது - ஏழு x பத்து - (பெருக்கல் முறை)
* எண்பத்தைந்து - (எட்டு x பத்து) + ஐந்து - (கலப்பு முறை)
**எண்பதாண்டுப் போர்**, அல்லது **டச்சு சுதந்திரப் போர்**, (1568–1648), ஆனது ஹப்ஸ்பர்க் நெதர்லாந்தின் இறையாண்மையைக் காப்பாற்ற, ஸ்பெயினின் பிலிப் 2 மன்னருக்கு எதிராக பதினேழு மாகாணங்களின் கிளர்ச்சியாக ஆரம்பித்தது.

ஆரம்ப காலத்திற்குப் பிறகு, பிலிப் 2 தனது படைகளின் மூலம் எதிர்த்த பல மாகாணங்களின் மீதான தனது கட்டுப்பாட்டைத் திரும்பப் பெற்றார். எனினும் வடக்கு மாகாணங்கள் நாடுகடத்தப்பட்ட வில்லியம் தி சைலண்ட் என்பவரின் தலைமையில் கீழ் தங்கள் எதிர்ப்பைத் தொடர்ந்து காட்டி வந்தனர், மேலும் ஹப்ஸ்பர்க்ன் படைகளைச் சமாளித்து வெளியேற்றியதோடு, ஏழு ஐக்கிய நெதர்லாந்தின் குடியரசை உருவாக்கினர். குடியரசின் மையப்பகுதி அச்சுறுத்தலுக்கு ஆளாக விட்டாலும், அடுத்தடுத்து தொடர்ந்து போர் நடைபெற்றது. 1648ல் இந்தப் போர் முன்ஸ்டர் அமைதி எனும் உடன்படிக்கையின் படி முடிவுக்கு வந்தது, அப்போது இடச்சுக் குடியரசு சுதந்திர நாடாக அங்கீகரிக்கப்பட்டது.

மேற்கோள்கள்
-----------

1. ↑  The Dutch States-General, for dramatic effect, decided to promulgate the ratification of the Peace of Münster (which was actually ratified by them on 15 May 1648) on the 80th anniversary of the execution of the Counts of Egmont and Horne, 5 June 1648. See Maanen, H. van (2002), *Encyclopedie van misvattingen*, Boom, pg. 68. ISBN 90-5352-834-2.
எண்ணெய் விளக்கு - அகல் விளக்கு
**எண்ணெய் விளக்குகள்** பலவிதப்படுகின்றன. பொதுவாக இத்தகைய விளக்குகளில் எண்ணெயைத் தேக்கி வைத்திருக்க ஒரு பகுதி இருக்கும். இந்த எண்ணெயிலிருந்து சிறிது சிறிதாக எரியும் சுவாலைக்கு வழங்குவதற்காக ஒன்று அல்லது பல திரிகள் இருக்கலாம். எண்ணெய் விளக்குகளில் பல வகை எண்ணெய்கள் பயன்படுத்தப் படுகின்றன. அவற்றுள்,

1. தாவர எண்ணெய்கள்
2. விலங்கு நெய்கள்
3. மண்ணெண்ணெய் முதலிய பெற்றோலிய எண்ணெய்கள்.

என்பன பரவலான பயன்பாட்டிலுள்ளவை. 

கிறித்தவ சமய வழிபாட்டில் பயன்பட்ட பண்டைய எண்ணெய் விளக்கு. "க்+ற்" என்னும் கிரேக்க எழுத்துக்கள் கிறித்துவைக் குறிக்கின்றன
எண்ணெய் விளக்குகள் ஒளி தரவும் அழகூட்டவும் நீண்ட காலமாகப் பயன்படுத்தப்பட்டு வந்துள்ளன. உலகின் பல பகுதிகளிலும் இவ்வாறான விளக்குகள் பயன்படுத்தப்பட்டிருப்பதாகத் தெரிகிறது. மண், பித்தளை முதலிய உலோகங்கள் விளக்குகளை உருவாக்க மரபு வழியாகப் பயன்படும் பொருட்களாகும்.

பாவை விளக்கு
* அகல் விளக்கு
* குத்து விளக்கு
* சட்ட விளக்கு
* நாகாசு குத்துவிளக்கு
* நந்தி அடுக்கு விளக்கு
* பாவை விளக்கு (சிற்பம்)
* அஷ்டோத்திர விளக்கு
* கிளை விளக்கு
* கேரள விளக்கு
* தொங்கு விளக்கு
* தூண்டாமணி விளக்கு

போன்ற பல விளக்கு வகைகள் இந்தியாவிலும் வேறு பல கீழை நாடுகளிலும் இன்றும் பயன்படுத்தப்பட்டு வருவதைக் காணலாம். இந்து சமய / இந்திய மரபில் எண்ணெய் விளக்கு ஏற்றுவது மங்களகரமானதாகக் கருதப்படுகிறது.

இவற்றையும் பார்க்கவும்
----------------------

* ஆர்கண்ட் விளக்கு
* அகல் விளக்கு
கணிப்பொறியின் உதவியுடன் கல்வியை நடைமுறைப்படுத்துவதே **இ கற்றல்** அல்லது **மின் கற்றல்** (E-Learning) எனப்படும். பாடங்களை வடிவமைத்தல், கற்பித்தல், தேவையான பாடங்களை தேர்ந்தெடுத்தல், கற்றலை நிர்வகித்தல் முதலான நடவடிக்கைகளை மின்னனு முறையில் மேற்கொள்வதே இ-கற்றல்/மின் கற்றலின் அடிப்படை நோக்கம் ஆகும்.

மின் கற்றல் என்பதனை மின்னணு ஊடகங்களின் உதவி கொண்டு தரப்படும் அல்லது பெறப்படும் கல்வி எனலாம். ஆகவே பாடஙக்ளின் உள்ளடக்கம்யாவும் மின்னணு ஊடகத் தொழில் நுட்பத்தினைக் கொண்டே வழஙகப்படுகின்றன. மின் கற்றல் கல்வியின் மூன்று முக்கிய கூறுகளை உள்ளடக்கியது. அவையாவன:

1. பல்வேறு வடிவங்களில் பாடங்களின் உள்ளடக்கத்தினை எடுத்து வழங்குதல் (Content Delivery in Multiple Formats)
2. கற்கும் அனுபவத்தை மேலாண்மை செய்தல் Managing the Learning Experience)
3. கற்பவர்கள், பாடத்திட்ட வடிவமைப்பாளர்கள், மற்றும் நிபுணர்களைக் கொண்ட ஒரு கட்டமைப்பினை உருவாக்குதல் (Building a network of Learners, Designer and Scholars)

தகவல் மற்றும் தொலைத் தொடர்புத் துறைகளில்(Information and Communication Technology -ICT) ஏற்பட்டுள்ள வளர்ச்சி மனித வாழ்க்கையில் ஒரு குறிப்பிடத்தக்க மாற்றத்தை ஏற்படுத்தியுள்ளது. இந்த மாற்றம் எந்த அளவுக்கெனில் "அறிவு சார் பொருளாதாரம்", "அறிவு சார் சமூகம்", மற்றும் "அறிவு சார் கால கட்டம்" என்பன குறித்து நாம் சிந்திக்கவும், பேசவும் செய்யும் அளவுக்கு முன்னேற்றம் கண்டுள்ளோம்.

இ-கற்றலை முக்கியமான மூன்று விதங்களில் வகைப்படுத்தலாம்:

1. குறுந்தகடுகளைக் கொண்டு கற்றல் (CD /DVD based Education)
2. வகுப்பறைகளில் கற்றல் (Classroom based Education)
3. இணைய வழியில் கற்றல் (Web based Education)
6°59′11″N 80°29′22″E﻿ / ﻿6.98639°N 80.48944°E﻿ / 6.98639; 80.48944

**கினிகத்தனை** இலங்கையின் மத்திய மாகணத்தின் நுவரெலியா தேர்தல் மாவடத்தில் நுவரெலியா நகரில் இருந்து 80 கிலோமீட்டர் தொலைவிலும் நாவலப்பிட்டி நகரில் இருந்து 15 கிலோமீட்டர் தொலைவிலும் அமைந்துள்ள ஒரு நகரமாகும். இது அவிசாவளை நகரையும் நுவரெலியா நகரையும் இணைக்கும் ஏ-7 பெருந்தெருவில் அமைந்துள்ளது. இலங்கையின் மத்திய மலை நாட்டுக்கு நுழையும் தென்மேற்கு கணவாய் இந்நகரமாகும். இலங்கையின் இரண்டு முக்கிய ஆறுகளான மகாவலி கங்கை , களனி கங்கை என்பவற்றின் நீரேந்துப்பகுதி பிரிப்புக் கோட்டில் இது அமைந்துள்ளது. இங்குள் காவல் நிலையத்தில் மழை நீரானது இரண்டு ஆறுகளுக்கும் செல்லும் வகையில் அமைக்கப்பட்டுள்ளது. இந்தியத் தமிழர்கள் சிறுபான்மையாக உள்ள இந்த நகரில் இனக்கலவரங்கள் அடிக்கடி நிகழ்வது வழக்கமாகும். இதன் அரசியல் நிர்வாகம் அம்பகமுவா பிரதேச சபையால் மேற்கொள்ளப்பட்டு வருகின்றது. 
  



|  |  |  |
| --- | --- | --- |
| * பா
* உ
* தொ
 | **இலங்கை மத்திய மாகாணத்தில் உள்ள நகரங்கள்** | {{{படிம தலைப்பு}}} |
| மாநகரசபைகள் | கண்டி | மாத்தளை | நுவரெலியா |
| நகரசபைகள் | நாவலப்பிட்டி | கம்பளை | கடுகண்ணாவை | வத்தேகாமம் | அட்டன் - டிக்கோயா | தலவாக்கலை - லிந்துலை | உடதலவின்ன |
| சிறு நகரங்கள் | அக்குரணை | கினிகத்தனை | குண்டசாலை | கொட்டகலை | தெல்தோட்டை | தொழுவை | பன்விலை | பேராதனை | மினிப்பே | வட்டவளை | இரம்படை | புசல்லாவை | உலப்பனை | பொகவந்தலாவை |
எண்ணெய்க் கசிவிற்குப் பின் கெல்ப்பு என்னும் அல்கா வகையைச் சேர்ந்த ஒரு கடல் உயிரி
**எண்ணெய்க் கசிவு** என்பது நீர்ம நிலையில் உள்ள பெட்ரோலியப் பொருட்கள் சுற்றுப்பறத்தில் மாந்த செயல்பாட்டினால் கசிந்து வெளியாவதைக் குறிக்கும். இது சூழலை மாசுறுத்தும் காரணிகளில் ஒன்று. பொதுவாக இது கடலில் ஏற்படும் எண்ணெய்க் கசிவினையே குறித்தாலும் இது நிலத்திலும் ஏற்படலாம். எண்ணெய் ஏற்றி வரும் கப்பல்களில் இருந்து கடலிலோ அல்லது கரையை ஒட்டிய பகுதிகளிலோ பொதுவாக எண்ணெய்க் கசிவு ஏற்படுகிறது.

சூழலியல் தாக்கம்
----------------

கடலில் ஏற்படும் கசிவினாலும் அதனைச் சரிசெய்யும் நடவடிக்கைகளாலும் நீர்வாழ் உயிரினங்கள் பாதிக்கப் படுகின்றன.[1][2] மோப்பத்தை வைத்து தனது தாயையோ சேயையோ கண்டறியும் உயிரினங்கள் எண்ணெயின் கடும் நெடியினால் பாதிக்கப்பட்டு குட்டிகள் தனித்து விடப்படுதலால் அழிவாபத்தை எதிர்கொள்கின்றன. உரோமங்களை உடைய கடற்பாலூட்டிகள் மீது எண்ணெய் படிவதால் இவற்றின் உடல் தட்பவெப்ப நிலை சீர்குலைகிறது. கடற் பகுதிகளில் வாழும் பறவைகளின் பறக்கும் திறனை இவை பாதிப்பதால் பறவைகள் உணவு தேட முடியாமலோ அல்லுது கொன்றுண்ணிகளிடம் சிக்கியோ அழிகின்றன. மேலும், எண்ணெய்க் கசிவு காற்றையும் மாசுபடுத்தக்கூடும்.[3]

மேற்கோள்கள்
-----------

1. ↑  Bautista H. and Rahman K. M. M. (2016). Review On the Sundarbans Delta Oil Spill: Effects On Wildlife and Habitats. *International Research Journal*, 1(43), Part 2, pp: 93-96. doi:10.18454/IRJ.2016.43.143
2. ↑  Sarbatly R.; Kamin, Z.; Krishnaiah D. (2016). "A review of polymer nanofibres by electrospinning and their application in oil-water separation for cleaning up marine oil spills". *Marine Pollution Bulletin* **106**: 8–16. doi:10.1016/j.marpolbul.2016.03.037.
3. ↑  Middlebrook, A. M.; Murphy, D. M.; Ahmadov, R.; Atlas, E. L.; Bahreini, R.; Blake, D. R.; Brioude, J.; de Gouw, J. A. *et al*. (28 December 2011). "Air quality implications of the Deepwater Horizon oil spill". *Proceedings of the National Academy of Sciences* **109** (50): 20280–20285. doi:10.1073/pnas.1110052108.
**ஊடல சினேகா தீப்தி** (Vootala Sneha Deepthi பிறப்பு 10 செப்டம்பர் 1996) ஓர் இந்தியத் துடுப்பாட்ட , வீராங்கனையான இவர் இந்தியப் பெண்கள் துடுப்பாட்ட அணிக்காக விளையாடி வருகிறார். இவர் ஏப்ரல் 2013 இல் வங்காளதேசப் பெண்கள் துடுப்பாட்ட அணிக்கு எதிராக சர்வதேச போட்டியில் அறிமுகமானார். இரண்டு பெண்கள் பன்னாட்டு இருபது -20 மற்றும் ஒரு மகளிர் ஒபது போட்டியிலும் விளையாடியுள்ளார். உள்ளூர்ப் போட்டிகளில் தென் மண்டலம் மற்றும் ஆந்திராவுக்காக விளையாடியுள்ளார்.

வாழ்க்கை
--------

சினேகா தீப்தி ஆந்திராவின் விசாகப்பட்டினத்தில் 1996 இல் பிறந்தார். குழந்தைப் பருவத்தில் எந்த விளையாட்டிலும் தீவிரமாக ஆர்வம் காட்டவில்லை என்றாலும், சகோதரர் மற்றும் தந்தையுடன் இணைந்து தெருவோரமாக துடுப்பாட்டம் விளையாடியுள்ளார்.  தந்தையின் அறிவுறுத்தல் காரணமாக இவர் துடுப்பாட்டம் விளையாடத் துவங்கினார். நான்காம் தரநிலையின் போது இவர் பயிற்சி வகுப்புகளிலும் கலந்து கொண்டுள்ளார். இவரது தந்தை சினேகா தீப்தி மற்றும் அவரது இளைய சகோதரி ரம்யா தீபிகா ஆகியோரை கோடைகால பயிற்சி முகாமில் சேர்த்தார். இவரது குடும்பம் உக்குநகரத்திலிருந்து (விசாகப்பட்டினம் இரும்பு ஆலை) விசாகப்பட்டினத்தின் மற்றொரு புறநகரான போதிநமல்லய்யா பாலத்திற்கு குடிபெயர்ந்தது. பயிற்சியாளர் கிருஷ்ணாராவின் கீழ் முறையான பயிற்சி பெற்றார் மற்றும் மருத்துவர் ஒய். எஸ். ராஜசேகர் ரெட்டி துடுப்பாட்ட அரங்கத்தின் வசதிகளையும் பயன்படுத்திக்கொண்டார். 

2013 இல், தீப்தி ஆந்திரப் பெண்கள் துடுப்பாட்ட அணியில் இருந்து இரு நூறுகள் அடித்த முதல் துடுப்பாட்ட வீராங்கனை ஆனார். மாவட்டங்களுக்கு இடையேயான மூத்த பெண்கள் துடுப்பாட்டப் போட்டியில் கிழக்கு கோதாவரிக்கு எதிராக 203 ஓட்டங்கள் எடுத்து இறுதிவரை ஆட்டமிழக்காமல் இருந்தார். 2012-13 வங்காளதேசத் துடுப்பாட்ட அணிக்கு எதிரான தொடருக்கான தேசிய அணிக்கு இவர் தேர்ந்தெடுக்கப்பட்டார்.  அதன்மூலம் மிக இளம் வயதில் பெண்கள் பன்னாட்டு இருபது20 போட்டியில் விளையாடிய இந்திய வீராங்கனை எனும் பெருமை பெற்றார். அப்போது அவருக்கு வயது 16 வருடங்கள் மற்றும் 204 நாட்கள் ஆகும்  ஆகஸ்ட் 2015 இல், ஏசிஏ வட மண்டல மாவட்டங்களுக்கு இடையேயான பெண்கள் போட்டியின் தகுதிச் சுற்றுப் போட்டியில் ஸ்ரீகாகுளத்திற்கு எதிராக 350 ஓட்டங்கள் எடுத்தார். இந்த போட்டியில் அவர் நான்கு ஓட்டங்களுக்கு இரண்டு இலக்குகளையும் கைப்பற்றினார்.

வெளி இணைப்புகள்
---------------

* கிரிக் இன்ஃபோ

சான்றுகள்
---------

1. ↑  "Sneha Deepthi". CricketArchive. 3 September 2017 அன்று மூலம் பரணிடப்பட்டது. 2 September 2017 அன்று பார்க்கப்பட்டது. Unknown parameter `|=` ignored (உதவி)
2. ↑  Pillay, Dipika. "I've Dhoni's posters on my walls!". .
3. ↑  G. Narasimha Rao. "Confident Sneha Deepthi aims high". .
4. ↑  "Sneha Deepthi". ESPNcricinfo. 2 September 2017 அன்று மூலம் பரணிடப்பட்டது. 2 September 2017 அன்று பார்க்கப்பட்டது.
5. ↑  "Records / Women's Twenty20 Internationals / Individual Records (Captains, Players, Umpires) / Youngest Players". ESPNcricinfo. 2 September 2017 அன்று மூலம் பரணிடப்பட்டது. 2 September 2017 அன்று பார்க்கப்பட்டது.
**இராமன் சாக்கியர்** (Ramanchakyar) என்பவர் சாக்கைக் கூத்து மற்றும் கூடியாட்டம் கலைஞராக இருந்தார். 1980 ல் கேரள சாகித்ய அகாடமி விருதை வென்றுள்ளார். சாக்கைக் கூத்து, கூட்டியாட்டம் ஆகிய இரண்டிலும் வாசிக அபினாயத்தின் ஆசிரியராகவும் இருந்தார். 

1925 ஆம் ஆண்டு தொடங்கி, கேரளா முழுவதும் பல்வேறு கோவில்களிலும், மத இடங்களிலும் வழக்கமான நிகழ்ச்சிகளை நிகழ்த்தினார். இந்த கலைப்படைப்பை முதலில் கோயில்களுக்கு வெளியே கொண்டு வந்து பொது பார்வையாளர்களுக்கு நெருக்கத்தை ஏற்படுத்திய பெருமை இவருக்கு உண்டு. இவர் 100க்கும் மேற்பட்ட கூடியாட்டம் நாடகங்களை இயக்கியுள்ளார், மேற்பார்வையிட்டார், பங்கேற்றார். அகில இந்திய வானொலி நிகழ்ச்சிகளில் தவறாமல் பங்கேற்பதைத் தவிர, வெவ்வேறு வேடங்களில் 1000க்கும் மேற்பட்ட மேடைகளில் தோன்றினார். 

இவர் சகுந்தலம் 2 வது சட்டம், 3 வது நாகானந்தா சட்டம் மற்றும் ஜடாயுவதானம் ஆகியவற்றை ஆச்சார்யச்சுதமணியில் தயாரித்து அரங்கேற்றினார். 1974 ஆம் ஆண்டில் கூடியாட்டம் குறித்த வண்ண ஆவணப்படம் தயாரிப்பில் மேற்பார்வையிட்டு பங்கேற்றார். பிரகாசா என்ற *பாகவதாஜ்ஜிக போதாயனம்* கூட இவரது தயாரிப்புகளில் ஒன்றாக இருந்தது. 

1980 ஆம் ஆண்டில், "சாக்கை கூத்து", கூடியாட்டம் பற்றிய சர்வதேச விழிப்புணர்வை இவர் பரப்பினார், ஒரு சில ஐரோப்பிய மாணவர்களுக்கு கூட்டியாட்டம் பற்றிய வழிகாட்டுதலையும், ஜெர்மனி, பிரான்ஸ் மற்றும் போலந்து உள்ளிட்ட ஒரு ஐரோப்பிய சுற்றுப்பயணத்தில் தனது குழுவை வழிநடத்தி அவர்களுக்கு உதவினார். இது இந்திய கலாச்சார அமைப்பின் உதவியாலும், அவற்றின் ஐரோப்பிய சகாக்கள் மூலமும் சாத்தியமானது.

வெளி இணைப்புகள்
---------------

* Shree Painkulam Raman Chakyar Official site

|  |  |
| --- | --- |
| ஆளுமைக் கட்டுப்பாடு இதை விக்கித்தரவில் தொகுக்கவும் | 
* Europeana

 |
தஞ்சாவூர் மாவட்டம் கும்பகோணத்திற்கு அருகே உள்ள அய்யாவாடியில் பிரத்தியங்கிராதேவிக்கு தனிக் கோயில் உள்ளது.

அமைவிடம்
--------

கும்பகோணத்தில் இருந்து தென்கிழக்கே 8 கி.மீ. தொலைவில் அய்யாவாடி என்னுமிடத்தில், உப்பிலியப்பன் கோயிலிலிருந்து நாச்சியார்கோயில் செல்லும்வழியில் இக்கோயில் உள்ளது.

அம்பிகை
-------

இங்குக் கோயில் கொண்டுள்ள தேவி சிம்ம முகத்தோடும் 18 திருக்கரங்களோடும் 4 சிம்மம் பூட்டிய ரதத்தில் இலட்சுமி சரஸ்வதியோடு காட்சி தருகிறாள். இவர் சரபேசுவரருடைய நெற்றிக் கண்ணிலிருந்து தோன்றியதாகக் கூறுவர்.

உருவ விளக்கம்
-------------

‘பத்ரம்‘ என்றால் ‘மங்களம்‘ என்பது பொருளாகும். பக்தர்களுக்கு என்றும் மங்களத்தையே அளிப்பவள் ஆதலால் சக்திக்கு பத்ரகாளி என்ற பெயர் ஏற்பட்டது. இப்பத்ரகாளி அம்மனே பிரத்தியங்கிராதேவியும் ஆவாள். ப்ரத்தியங்கிரஸ், அங்கிரஸ் என்னும் இரு ரிஷிகள் இக்காளியின் மந்திரத்தினைக் கண்டுபிடித்ததால், இவரது பெயரினையும் இணைத்து பிரத்தியங்கிரா தேவி என்று அழைப்பர். தேவி ஆயிரம் திருமுகங்களும், இரண்டாயிரம் கைகளும், சிவப்பேறிய கண்கள் மூன்றும், கனத்த சரீரமும், கரிய நிறமும், நீல நிற ஆடையும் அணிந்த விஸ்வ ரூபம் தாங்கியவள். கரங்களில் சூலம், கபாலம், பாசம், டமருகம் என்னும் நால்வகை ஆயுதங்களைத் தரித்திருப்பவள். சந்திரனை தலையிலும், வராஹத்தின் கொம்பும், ஆமையும் சேர்த்து கோர்க்கப்பட்ட மாலையைக் கழுத்தினிலும் அணிந்திருப்பாள். தனிமையில் இருந்துகொண்டு எள்ளும், புஷ்பமும் கொண்டு பூஜிப்பதால் ஆனந்தம் அடைபவள். பகைவர்களை நாசம் செய்பவள். பில்லி, சூன்யம், ஏவல் போன்ற மந்திர தந்திரங்களைத் தூள் தூளாகச் செய்பவள்.

சிறப்பு
-------

தேவி மூன்று கண்கள் உடையவள். இங்கு வந்து தேவியை வழிபட்டால் எல்லா தோஷங்களும் நீங்கும் என்ற நம்பிக்கை உள்ளது. அமாவாசை, பௌர்ணமி நாள்களில் வழிபாடு செய்தலைச் சிறப்பாகக் கருதுகின்றனர்.

மேற்கோள்கள்
-----------

1. 1 2   வி.ஆர்.கோபால் & ஆர்.சர்மா, ஸ்ரீபிரத்யங்கிராதேவி மஹிமை, கிரி டிரேடிங் ஏஜென்ஸி பிரைவேட் லிமிடெட், சென்னை, 2004
2. ↑   போவோமா கும்பகோணம், ஆனந்தவிகடன், மகாமக ஸ்பெஷல், 29.2.2004

வெளி இணைப்புகள்
---------------

அய்யாவாடி மகா பிரத்தியங்கிராதேவி கோவில், மாலைமலர் பரணிடப்பட்டது 2015-04-28 at the வந்தவழி இயந்திரம்   

அய்யாவாடி கோவிலில் நிகும்பலா யாகம்: பல்லாயிரக்கணக்கான பக்தர்கள் தரிசனம், தினமலர், 1.1.2014   

தமிழ்நாடு சுற்றுலா
**மியரி ஜேம்சு துரைராஜா தம்பிமுத்து** (*Meary James Thurairajah Tambimuttu*, 15 ஆகத்து 1915 – 23 சூன் 1983) இலங்கைத் தமிழரும், ஆங்கிலக் கவிஞரும், இதழாசிரியரும், திறனாய்வாளரும், பதிப்பாளரும் ஆவார்.

வாழ்க்கைச் சுருக்கம்
--------------------

இலங்கையின் வடக்கே அச்சுவேலியில் பிறந்த தம்பிமுத்து உரோமன் கத்தோலிக்கராக வளர்க்கப்பட்டார். ஆங்கிலத்தில் பெரும் புலமை பெற்று, 21வது அகவையில் தான் எழுதிய ஆங்கிலக் கவிதைகளைத் தொகுத்து மூன்று பாகங்களாக வெளியிட்டார். தம்பிமுத்து கொழும்பு பல்கலைக்கழகக் கல்லூரியில் கல்வி பயின்று பின்னர் 1938ஆம் ஆண்டில் இலண்டனுக்குப் புலம் பெயர்ந்தார். இலண்டன் சென்ற அடுத்த ஆண்டு 1939 சனவரியில் தனது நண்பரான அந்தனி டிக்கின்சு என்பவருடன் சேர்ந்து *Poetry London* என்ற சிற்றிதழை ஆரம்பித்தார். இவ்விதழ் போர்க் கால சூழலில் மிகவும் முக்கியத்துவம் பெற்றது. தம்பிமுத்து அவரது நண்பர்களால் "தம்பி" என அழைக்கப்பட்டார். கவிதை இதழை வெளியிட்டதோடு, அவ்விதழின் வழியாக நூல் வெளியீட்டிலும் ஈடுபட்டார். Editions Poetry London, Lyrebird Press என்ற இரு பதிப்பகங்களை நிறுவி அவற்றினூடாக பல இலக்கியங்களை வெளியிட்டார்.

தம்பிமுத்துவின் பொயெட்ரி லண்டன் பதிப்பகம் எலிசபெத் ஸ்மார்ட் எழுதிய *By Grand Central Station I Sat Down and Wept*, டேவிட் காசுகாயின் எழுதிய *Poems 1937-1942*, லாரன்சு டரெல் எழுதிய *Cefalu*, என்றி மில்லரின் *The Cosmological Eye*, *Sunday After the War*, விளாதிமிர் நபோக்கோவின் *The Real Life of Sebastian Knight*, கீத் டக்ளசின் *Alamein to Zem Zem* போன்ற பிரபலமான நூல்களை வெளியிட்டது. 1951 ஆம் ஆண்டு வரை இப்பதிப்பகம் நூல்களை வெளியிட்டு வந்தது.

தம்பிமுத்து பிற்காலத்தில் அமெரிக்காவில் *Poetry London - New York* என்ற பெயரில் சிற்றிதழ் ஒன்றை ஆரம்பித்து நடத்தினார். தனது 67வது அகவையில் இலண்டனில் காலமானார். இலங்கையில் தம்பிமுத்து வெளியிட்ட படைப்புகள் தற்போது கிடைக்கா விட்டாலும், அவரது பிற்காலப் படைப்புகள் வடமேற்குப் பல்கலைக்கழகத்திலும், பிரித்தானிய நூலகத்திலும் வைக்கப்பட்டுள்ளன.

நூல்கள்
-------

### கவிதை நூல்கள்

* *Natarajah: A Poem for Mr. T. S. Eliot's Sixtieth Birthday* (1948) PL Pamphlets
* *Out of this War* (1941) The Fortune Press

### தொகுப்புகள்

* *T. S. Eliot: A Symposium* தொகுப்பாளர்கள்: ரிச்சார்ட் மார்ச், தம்பிமுத்து (1948)
* *Poetry in Wartime: An Anthology* (1942)
* *India Love Poems* (1977)

மேற்கோள்கள்
-----------

1. 1 2 3  "One Hundred Tamils of the 20th Century". தமிழ்நேசன். 15 ஆகத்து 2015 அன்று பார்க்கப்பட்டது.
2. ↑  Williams, Jane (1989). *Tambimuttu: Bridge Between Two Worlds*. Peter Owen. பன்னாட்டுத் தரப்புத்தக எண்:0-7206-0718-3. .  pp. 274-290
3. ↑  Poetry London - Poetry London, Poetry London—New York, Poetry London/Apple Magazine.

வெளி இணைப்புகள்
---------------

* Poetry London இதழ்கள், நூலகம் திட்டம்
* ஆங்கிலக் கவிதை உலகில் தடம் பதித்த துரைராஜா தம்பிமுத்து – எம். பௌசர், *எதுவரை*, இதழ் 19
* Tamil studies Now published in the collection: T.Wignesan. Rama and Ravana at the Altar of Hanuman: On Tamils, Tamil Literature & Tamil Culture. Allahabad:Cyberwit.net, 2008, 750p. & at Chennai: Institute of Asian Studies, 2007, 439p. பரணிடப்பட்டது 2016-03-03 at the வந்தவழி இயந்திரம்
* Tambimuttu Archive at Northwestern University Library பரணிடப்பட்டது 2010-06-09 at the வந்தவழி இயந்திரம்
* Tambimuttu and the *Poetry London* Papers at the British Library: Reputation and Evidence
ஒளி முறிவு
ஒளியியலில் **சினெல்லின் விதி** (ஆங்கிலம்: *Snell's Law*) என்று அறியப்படும் விதியானது, ஓர் ஒளியூடுருவு ஊடகத்தில் இருந்து ஓர் ஒளிக்கதிர் மற்றொரு ஒளியூடுருவு ஊடகத்தில் பாயும்பொழுது, முதல் ஊடகத்தில் இருந்து ஒளி உட்புகும் கோணத்துக்கும் இரண்டாவது ஊடகத்தில் (ஒளி விலகல் நிகழும் ஊடகத்தில்) ஒளிக்கதிரின் கோணத்துக்கும் இடையேயான தொடர்பைக் கூறுவது ஆகும். சினெல்லின் விதி, **சினெல்-டேக்கார்ட்டு விதி** என்றும் **ஒளி முறிவு விதி** என்றும் அழைக்கப்படுகின்றது. இவ்விதி காற்றில் இருந்து நீரில் ஒளி புகும்பொழுதோ, அல்லது ஒரு கண்ணாடியில் புகும்பொழுதோ, வெளிவரும்பொழுதோ ஒளியின் பாதையை, நகரும் இயல்பை உணர உதவும். ஒளிப்படக் கருவி, இருகண்ணோக்கி, தொலைநோக்கி போன்ற மிகப் பல ஒளியியல் கருவிகளில் இவ்விதி பயன்படுகின்றது.

சினெல்லின் விதியின்படி, ஓர் ஊடகத்தில் இருந்து உட்புகும் ஒளிக் கதிரின் படுகோணத்தின் சைனுக்கும் இரண்டாவது ஊடகத்தில் ஒளி முறிவடையும் முறிகோணத்தின் சைனுக்கும் இடையிலான விகிதம் அவ்விரு ஊடகங்களுக்கும் ஒரு மாறிலி ஆகும். இது முதலாவது ஊடகத்தின் சார்பாக இரண்டாவது ஊடகத்தின் முறிவுச் சுட்டி என அழைக்கப்படும். இது அவ்வூடகங்களில் ஒளி அலையின் வேகங்களின் விகிதங்களுக்கு ஈடாக இருக்கும். அதாவது,

{\displaystyle {\frac {\sin \theta \_{1}}{\sin \theta \_{2}}}={\frac {v\_{1}}{v\_{2}}}={\frac {n\_{2}}{n\_{1}}}}

மேலுள்ளதில் கோணம் {\displaystyle \theta } என்பது ஊடகத்தைப் பிரிக்கும் செவ்வனில் இருந்து அளப்பதாகும், {\displaystyle v} என்பது வேகத்தைக் குறிக்கிறது. இது பொதுவாக விநாடிக்கு மீற்றர் என்னும் நியம அலகில் குறிப்பிடப்படும். n என்பது முறிவுச் சுட்டியைக் குறிக்கின்றது. முறிவுச் சுட்டி என்பது அலகு இல்லாத பெறுமானமாகும்.

இந்த விதியை வேறு விதமாகவும் வருவிக்கலாம். அதாவது பெர்மாவின் விதிப்படி ஒளி ஒரு புள்ளியில் இருந்து மற்றொரு புள்ளிக்கு நகர்வதில் மிகக் குறைந்த நேரமே எடுக்கும் என்னும் கொள்கையின் வழி வந்ததாக நிறுவலாம்.

முறிவுச் சுட்டி
---------------

முறிவுச் சுட்டியின் பொது வடிவம் *1n2* என்பதாகும். முறிவுச் சுட்டியானது சார்பு முறிவுச் சுட்டி, தனி முறிவுச் சுட்டி என இரண்டு வகைப்படும்.

### சார்பு முறிவுச் சுட்டி

முறிவுச் சுட்டி ஏதேனும் ஓர் ஊடகத்துக்குச் சார்பாகக் கணிக்கப்பட்டால் அது சார்பு முறிவுச் சுட்டி எனப்படும். உதாரணமாக, நீரிலிருந்து வளிக்கு ஒளி செல்லுமாயிருப்பின், அது *நீnவ* எனக் குறிப்பிடப்படும்.

### தனி முறிவுச் சுட்டி

ஒளியானது ஓர் ஊடகத்திலிருந்து இன்னோர் ஊடகத்துக்குச் செல்லும்போது முதலாவது ஊடகமாக வெற்றிடம் இருப்பின், அப்போது பெறப்படும் முறிவுச் சுட்டி தனி முறிவுச் சுட்டி எனப்படும்.

மேற்கோள்கள்
-----------
**ரங்கசாமி வேலு** (பிறப்பு: சூலை 26, 1940) இந்திய அரசியல்வாதி ஆவார். இவர் பாட்டாளி மக்கள் கட்சி (பாமக) கட்சியின் உறுப்பினர் ஆவார். 2004 ஆம் ஆண்டு முதல் 2009 ஆம் ஆண்டு வரை தமிழ்நாட்டின் அரக்கோணம் மக்களவைத் தொகுதியிலிருந்து 14 வது மக்களவைக்கு தேர்ந்தெடுக்கப்பட்டார். இரயில்வே அமைச்சராகப் பணியாற்றியவர்.

இந்திய ஆட்சிப்பணி  அதிகாரியாக தனது அரசியல் வாழ்க்கையைத் தொடங்கினார். கூடுதல் பதிவாளர், கூட்டுறவு சங்கங்களில் பணிபுரிந்தார்; தமிழ்நாடு பொது சேவை ஆணையத்தின் உறுப்பினராகவும் செயல்பட்டார். இவர் மாவட்ட ஆட்சியராகவும், நகராட்சி நிர்வாக கூட்டு ஆணையராகவும், வருவாய் நிர்வாக இயக்குனராகவும் பணியாற்றியுள்ளார். இவர் சென்னை கிறித்துவக் கல்லூரியில் படித்தார்.

மேற்கோள்கள்
-----------

1. ↑  "Fourteenth Lok Sabha Members Bioprofile". Parliament of India. 29 செப்டம்பர் 2018 அன்று மூலம் பரணிடப்பட்டது. 30 மார்ச் 2016 அன்று பார்க்கப்பட்டது.
2. ↑  "Celebrity Photo Gallery, Celebrity Wallpapers, Celebrity Videos, Bio, News, Songs, Movies". *www.in.com/*. 2016-04-08 அன்று மூலம் பரணிடப்பட்டது. 2016-03-30 அன்று பார்க்கப்பட்டது. Unknown parameter `|=` ignored (உதவி)
**ஷேர் இட்** (SHAREit) என்பது ஏப்ரல் 2017 ஆம் ஆண்டில் துவங்கப்பட்ட ஷேர் இட் லிமிடெட் தொழில் தொழில்நுட்ப நிறுவனத்தின் மென்பொருள் ஆகும். மைக்கேல் கியு இதன் தலைமை செயற்குழு அதிகாரியாவார். இந்த நிறுவனத்தின் மென்பொருளின் மூலம் படங்கள், நிகழ்படங்கள், ஒலி , தொடர்புகள், செயலி போன்றவற்றை திறன்பேசி மற்றும் கனிணி மூலமாக மற்றொரு திறன்பேசி மற்றும் கனிணிகளுக்கு அனுப்ப இயலும். மேலும் இதனை விண்டோசு இயங்குதளம், விண்டோசு திறன்பேசி, ஆண்ட்ராய்டு இயங்குதளம், ஐஓஎஸ் போன்ற இயங்குதளங்களில் பயன்படுத்தலாம். தற்போது ஆங்கிலம், இந்தி, இசுப்பானியம், பிரஞ்சு,உருசிய மொழி, அரேபியம் மற்றும் சீன மொழி உள்ளிட்ட 39 மொழிகளில் இந்த மென்பொருள் தற்போது பயன்படுத்தப்படுகிறது.

விவரங்கள்
---------

சர்வதேச அளவில் 1.5 பில்லியன் பயனாளர்கள் இதனைப் பயன்படுத்துகின்றனர். மேலும் கடந்த பத்து ஆண்டுகளாக கூகுள் பிளே ஸ்டோரிலிருந்து தரவிறக்கமாகும் மென்பொருட்களின் முதல் பத்து இடங்களுக்குள் இது உள்ளதாக அப்பன்னி தெரிவித்துள்ளது. 

மே 8, 208 இல் இந்த நிறுவனம் *பாஸ்ட்பிலிம்ஸ்* எனும் செயலியினை கையகப்படுத்தி அதன் நிறுவனரை இந்தியாவிற்கான தலைமைச் செயல் அதிகாரியாக நியமனம் செய்தது.

சான்றுகள்
---------

1. ↑  "SHAREit Technologies Co.Ltd". *GWC*. Archived from the original on 2018-03-28. .
2. ↑  Ahaskar, Abhijit (2016-04-07). "Lenovo SHAREit: File sharing further improved". *livemint.com/*. .
3. ↑  "SHAREit Launches New Upgrade of its Market-leading P2P Transfer App". *The Jakarta Post*. 2015-10-01 அன்று மூலம் பரணிடப்பட்டது.
4. ↑  Kohli-Khandekar, Vanita (2018-09-10). "Of our 1.5 bn users globally, India No. 1 market for SHAREit: MD Jason Wang". *Business Standard India*. .
5. ↑  "The Most Popular Google Play Apps of All Time". *App Annie Content*. .
6. ↑  "SHAREit Acquires Fastfilmz To Increase Video Content, Regional Users". *Inc42 Media*. 2018-05-08. .

வெளியிணைப்புகள்
---------------

அதிகாரப்பூர்வ இணையதளம்
**பள்ளப்பட்டி சடைய கவுண்டர் கைலாசம்** (*Palapatti Sadaya Goundar Kailasam*)(12 செப்டம்பர் 1915-10 ஆகஸ்ட் 1986) என்பவர் சென்னை உயர்நீதிமன்றத்தின் முன்னாள் தலைமை நீதிபதி மற்றும் இந்திய உச்ச நீதிமன்றத்தின் நீதிபதி ஆவார்.

கல்வி
-----

கைலாசம் தமிழ்நாட்டின் சேலம் மாவட்டத்தில் ஜமீன்தார் குடும்பத்தில் பிறந்தார். 1935-ல் சென்னை மாநிலக் கல்லூரியில் தாவரவியலில் இளநிலையில் தேர்ச்சி பெற்றார். 1937-ல், சென்னை சட்டக் கல்லூரியில் சட்டப் பட்டப்படிப்பை முடித்தார். இவர் 1965-ல் சென்னை உயர் நீதிமன்றத்தின் அரசு வழக்கறிஞராக நியமிக்கப்பட்டார். பின்னர் சில நாட்கள் மாநில அரசுத் தலைமை வழக்கறிஞராக சிறிதுகாலம் பணியாற்றினார்.

நீதிபதி பணி
-----------

கைலாசம் 20 அக்டோபர் 1960-ல் சென்னை உயர் நீதிமன்றத்தின் நிரந்தர நீதிபதி ஆனார். ஏப்ரல் 8, 1976-ல் தலைமை நீதிபதியாகப் பதவி உயர்வு பெற்றார். நீதிபதி கைலாசம் 1977-ல் உச்ச நீதிமன்ற நீதிபதியாக நியமிக்கப்பட்டார். இவர் செப்டம்பர் 12, 1980 அன்று பணி ஓய்வு பெற்றார்.

குடும்பம்
---------

நீதியரசர் கைலாசம், தமிழ் கவிஞர் சௌந்தர கைலாசத்தினை மணந்தார். இவருடைய மகள் நளினி ஆவார். இவர் இந்தியாவின் முன்னாள் மத்திய அமைச்சர் ப. சிதம்பரத்தின் மனைவியாவார்.

மேற்கோள்கள்
-----------

1. ↑  "Stamp released in memory of P S Kailasam, former judge of Supreme Court of India". *Deccan Chronicle* (ஆங்கிலம்). 2015-09-13. 2021-06-01 அன்று பார்க்கப்பட்டது.
2. ↑  "Madras High Court | Former Chief Justices". *www.hcmadras.tn.nic.in*. 2021-06-01 அன்று பார்க்கப்பட்டது.
3. ↑   *Judges of the Supreme Court of India: 1950–1989*. .
4. ↑  "Tamil poet, orator Soundara Kailasam passes away". .
5. ↑  "Poet Soundara Kailasam is no more". *The New Indian Express*. 2021-06-01 அன்று பார்க்கப்பட்டது.
***சபரி*** மார்ச் 20, 2007 ம் ஆண்டு வெளிவந்த தமிழ் திரைப்படங்களில் ஒன்றாகும். இத் திரைப்படத்தினை சுரேஷ் இயக்கியுள்ளார். முக்கிய கதாபாத்திரங்களாக விஜயகாந்த், ஜோதிர்மயி, மாளவிகா, மகாதேவன், ராஜஸ்ரீ ஆகியோர் நடித்துள்ளனர்.

கதை
---

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

காவல்துறையின் தேடுதல் வேட்டை ஒன்றின் போது துப்பாக்கிச் சூட்டுக்கு இலக்காகித் தப்பி வரும் குற்றவாளி ஒருவனுக்கு அவசர சிகிச்சை செய்கிறார் மருத்துவர் சபரி (*விஜயகாந்த்*). அதன் பின்னர், குற்றவாளியை காவல்துறையினரிடம் ஒப்படைக்கிறார். இதனால் கோபமுற்ற குற்றவாளியின் கும்பல், சபரியை பழி தீர்க்க ஆயத்தமாகிறது. அதன்பின், இரு தரப்புக்கும் இடையே நடக்கும் போரே திரைக்கதையாகும்.

நடிகர்கள்
---------

| நடிகர்கள் | பாத்திரம் |
| --- | --- |
| விஜயகாந்த் | மருத்துவர் சபரிநாதன் |
| ஜோதிர்மயி |  |
| மாளவிகா |  |
| மகாதேவன் |  |
| ராஜஸ்ரீ |  |

பாடல்
-----

இப் படத்திற்கு மணிசர்மா இசை அமைத்துள்ளார்.

| பாடல் | பாடியவர்கள் |
| --- | --- |
| ஓசாமா ஓசாமா | ஏ.வீ. ரமணன், ரஞ்சித், நவீன் |
| ஆவன்னா அக்கன்னா | திப்பூ, சுஜாதா |
| ஒருமுறை சொன்னால் | நவீன், பார்கவி |
| ஆலய மணி | கலயாணி மேனன் |
| ஓம் என்னும் | ரஞ்சித், நவீன், ராகுல் நம்பியார் |
இயந்திரவியலில் **இயந்திரங்களின் வகைப்படுத்தல்** என்பது இயந்திரங்களைப் பல்வேறு அடிப்படையின் வகைகளாகப் பிரிப்பதைக் குறிக்கும். இயந்திரங்களை இரண்டு முக்கிய வகைகளாகப் பிரிப்பர்.

வகைகள்
------

1. மரபு சார்ந்தது. (conventional)
2. மரபு சாராதது. (non-conventional)
### மரபு சார்ந்த வகைகள்

1. திரும்பு மைய இயந்திரங்கள் (turning center)
2. எந்திர மைய இயந்திரங்கள் (machining center)
3. அலைவு மைய இயந்திரங்கள் (reciprocating center)
4. இணைவு மைய இயந்திரங்கள் (combination center)
#### திரும்பு மைய இயந்திரங்கள்

1.1. கடைசல் எந்திரம் (lathe)
1.2. உருளைசாணை எந்திரம் (cylindrical grinder)
#### எந்திர மைய இயந்திரங்கள்

2.1. துருவல் எந்திரம் (milling)
2.2. பரப்புச்சாணை எந்திரம் (surface grinding)
2.3. துளையிடு எந்திரம் (drilling)
2.4. அகழ் எந்திரம் துளை விரிவாக்கும் எந்திரம்(boring machine)
#### அலைவு மைய இயந்திரங்கள்

3.1.இழைப்புளி எந்திரம் (planer)
3.2.சிற்றிழைப்பு எந்திரம் (shaper)
3.3.காடியிடு எந்திரம் (slotter)
### மரபு சாரா வகைகள்

1.சீரொளி இயந்திரங்கள் (LASER machining, cutting, welding etc)
2.நீர் தாரை இயந்திரங்கள் (water jet machining & cutting)
3.கேளாஒலி இயந்திரங்கள் ((ultrasonic machining and welding))
4.சிராய்ப்பு தாரை இயந்திரங்கள் (abrasive jet machining & cutting)
5.மின்மவில் இயந்திரங்கள் (plasma arc cutting & machining)
6.மின்கசிவு இயந்திரங்கள் (electrical discharge machining, wire cutting & welding)
7.மின் வேதி இயந்திரங்கள் (electro-chemical machining & grinding)
8.வேதி எந்திரம் (chemical machining)
9.கரி வில் இயந்திரங்கள் (carbon arc machining, cutting and welding)
மற்றும் பல.